Ένωση Σωματείων Καλαθοσφαίρισης Κυκλάδων

Η **Ε.Σ.Κ.Κ.** (ακρωνύμιο της «**Ένωσης Σωματείων Καλαθοσφαίρισης Κυκλάδων**») αποτελεί μία από τις τοπικές ενώσεις καλαθοσφαίρισης στην ελληνική επικράτεια. Βρίσκεται υπό τη δικαιοδοσία της Ελληνικής Ομοσπονδίας Καλαθοσφαίρισης.

Η πρώτη διοργάνωση που έλαβε ποτέ χώρα στις Κυκλάδες ήταν ένα τουρνουά το 1988 στη Σύρο με συμμετοχή της Ελλάδος Σύρου, του Γ.Σ. Ερμούπολης, της Ακαδημίας Εμπορικού Ναυτικού Σύρου, καθώς ομάδες που συνέθεταν μέλη των Συλλόγων Εργαζομένων Ο.Τ.Ε., Δ.Ε.Η., Δημοσίων Υπαλλήλων. Την ίδια χρονιά ιδρύθηκε η **Τοπική Επιτροπή Ε.Ο.Κ. Κυκλάδων**, ενώ αναγνωρίστηκαν επισήμως τα δύο προαναφερθέντα σωματεία του νησιού, από κοινού με αυτά που εκπροσωπούσαν τους οικισμούς της Βάρης και του Πάγου. Την περίοδο 1989-90 διοργανώθηκαν τα πρώτα επίσημα πρωταθλήματα Ανδρών, Εφήβων και Παίδων με τη συμμετοχή 5 σωματείων. Η Ελλάς Σύρου, πρωταθλήτρια και στα τρία, έλαβε μέρος στο Περιφερειακό Πρωτάθλημα με σκοπό την άνοδο στη Γ' Εθνική και τα Πανελλήνια Πρωταθλήματα Εφήβων και Παίδων.

Τον Δεκέμβριο του 1999, οπότε και τα σωματεία είχαν αυξηθεί σημαντικά, ιδρύθηκε η **Ένωση Σωματείων Καλαθοσφαίρισης Κυκλάδων** η οποία συνεχίζει το έργο της Τ.Ε. Η έδρα της βρίσκεται στην Ερμούπολη Σύρου. Στη δικαιοδοσία της ανήκουν τα καλαθοσφαιρικά σωματεία των Κυκλάδων.

## Διοργανώσεις
Η Ένωση διοργανώνει τα παρακάτω Πρωταθλήματα: 
* Ανδρών
* Γυναικών
Σε επίπεδο μικρότερων ηλικιών οργανώνονται πρωταθλήματα Νεανίδων, Κορασίδων, Εφήβων, Παίδων, καθώς και τουρνουά μικρότερων ηλικιών. Στο παρελθόν διοργάνωσε και Πρωτάθλημα Β' Κατηγορίας Ανδρών, ωστόσο ο θεσμός υπήρξε βραχυπρόθεσμος. Είναι επίσης αξιοσημείωτο ότι η γυναικεία καλαθοσφαίριση υπο-αντιπροσωπεύεται στις Κυκλάδες: μέχρι πρόσφατα γυναικείο Πρωτάθλημα διοργανωνόταν περιοδικά, ενώ εκείνο των Νεανίδων είναι νεοσύστατο. 

Σύμφωνα με τους κανονισμούς της Ομοσπονδίας οι πρωταθλήτριες ομάδες ανδρών προβιβάζονται σε Όμιλο της Γ' Εθνικής Κατηγορίας εφόσον περάσουν νικηφόρα από σχετικό Πρωτάθλημα Ανόδου που διοργανώνεται ανάμεσα στους πρωταθλητές των τοπικών επιτροπών των νησιών του Αιγαίου και τους δευτεραθλητές μεγάλων αστικών κέντρων. Με τη σειρά τους οι πρωταθλήτριες ομάδες γυναικών προβιβάζονται σε Όμιλο της Α2 Εθνικής Κατηγορίας Γυναικών, εφόσον περάσουν νικηφόρα από Όμιλο του Πρωταθλήματος Ανόδου που διοργανώνεται μετά το τέλος κάθε αγωνιστικής περιόδου ανάμεσα στους πρωταθλητές των τοπικών ενώσεων ολόκληρης της επικράτειας.

## Αθλητικά Σωματεία

## Πρωταθλήτριες ομάδες
Στους παρακάτω πίνακες έχουν συλλεχθεί οι Πρωταθλήτριες ομάδες ανά Κατηγορία στην πορεία του θεσμού: 


### Χρονολόγιο



### Συγκεντρωτικά Στοιχεία



## Γυμναστήρια Σωματείων
Τα παρακάτω Κλειστά Γυμναστήρια αποτελούν τις αγωνιστικές έδρες ομάδων που διαγωνίζονται ή διαγωνίζονταν στα Πρωταθλήματα Κυκλάδων. Σημειώνεται ότι αρκετά από τα νησιά (π.χ. Άνδρος, Αντίπαρος, Μήλος) δεν διαθέτουν Κλειστά Γυμναστήρια με συνέπεια οι αντίστοιχες ομάδες να προπονούνται σε ανοιχτά γήπεδα ή να φιλοξενούνται αλλού.

## Παραπομπές


## Εξωτερικοί σύνδεσμοι

* Ένωση Καλαθοσφαιρικών Σωματείων Κυκλάδων, επίσημος ιστότοπος.
* Ένωση Καλαθοσφαιρικών Σωματείων Κυκλάδων, πληροφορίες σε παλαιότερη βερσιόν του ιστοτόπου της Ε.Ο.Κ.
* 
* Ένωση Καλαθοσφαιρικών Σωματείων Κυκλάδων, επίσημο κανάλι στο YouTube.
* Ένωση Καλαθοσφαιρικών Σωματείων Κυκλάδων, επίσημος λογαριασμός στο X.
* Ελληνική ομοσπονδία καλαθοσφαίρισης